Diari Oficial de la Generalitat Valenciana


Sumari del DOGV 9142, del 03-08-2021 (2021/7849)

Informació pública sobre l'aprovació definitiva del Programa d'actuació aïllada La Casona.
------------------------------------------------------------------------------------------

### Dades del document

Número de DOGV
:   9142

Data del DOGV
:   03-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/7849


Data del document
:   13-07-2021

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Informació pública sobre l'aprovació definitiva del Programa d'actuació aïllada La Casona. [2021/7849]  
El Ple de l'Ajuntament, en sessió de 22 de juny de 2021 ha adoptat l'acord següent:  
«9. Programa d'actuació aïllada La Casona (illa B del sector 4 barranc): Aprovació definitiva del programa (exp. 20317/2021)  
Per la secretària general del Ple es dona compte del dictamen emès per la Comissió del Ple de Gestió del Territori, Urbanisme i Serveis Bàsics, en sessió celebrada el 16 de juny de 2021 i del tenor literal següent:  
  
«Es dona compte de la proposta presentada pel regidor d'Urbanisme, de data 11 de juny de 2021, en relació amb l'assumpte de referència i del tenor literal següent:  
Antecedents  
1. L'objecte del Programa d'actuació aïllada (PAA), que abasta la zona compresa entre la ribera Oest i la plaça de Portugal, del sector IV, Barranc Sant Nicolau, illa B de la Unitat d'Execució, és la reordenació de la zona verda de la ribera Oest i les parcel·les lucratives confrontants, sense alterar els paràmetres d'edificació (superfícies de zones dotacionals, sòls amb aprofitament lucratiu, i mantenir les superfícies de la zona verda) d'acord amb les determinacions del Pla Parcial aprovat el 16 de novembre de 1987, i es redacta sobre la base de la 79a. Modificació puntual de l'ordenació detallada del Pla General (79a. MOD PG), aprovada pel Ple de l'Ajuntament, en sessió de 26 de setembre de 2019, i publicada en el Butlletí Oficial de la Província de València, BOP núm. 201 de 18.10.2019.  
2. El Ple de l'Ajuntament, en sessió ordinària celebrada el 18 de febrer de 2021, acorda la gestió directa pels propietaris del PAA La Casona, i sotmetre els documents que integren el PAA a informació pública, exclusivament a l'efecte d'al·legacions, amb l'advertiment que no és possible la presentació d'alternatives tècniques ni proposicions juridicoeconòmiques en competència, per mitjà d'anuncis publicats en el diari Las Provincias (01.03.2021), en el Diari Oficial de la Generalitat Valenciana DOGV núm. 9035 de 05.03.2021, en el tauler d'anuncis de la web (del 23.02.2021 al 12.05.2021) i notificació individualitzada a l'interessat.  
  
3. Els projectes sotmesos a informació pública es diligencien el 23.02.2021, Certificat 2021-0329 pel titular accidental de l'Òrgan de suport a la Junta de Govern de la Ciutat de Gandia.  
4. Així mateix, s'ha notificat i traslladat els projectes a les companyies subministradores de serveis urbanístics i departaments municipals segons el detall següent:  
De les consultes realitzades han respost:  
- Aguas de Valencia, SA, que manifesta:  
«Que, segons la informació de la nostra base de dades, en la zona d'actuació discorre una canonada de 200 mm de fosa dúctil que podria veure's afectada per les obres d'urbanització, i aquesta infraestructura és necessària per al proveïment d'aigua potable tant als habitatges projectats com als ja existents en la zona, per la qual cosa durant els treballs d'urbanització s'hauran d'adoptar les mesures pertinents per a evitar-hi danys.  
Abans de l'inici dels treballs, l'empresa urbanitzadora haurà de posar-se en contacte amb Aguas de Valencia, SA, per a determinar sobre el terreny la ubicació aproximada dels serveis existents (s'adjunten plans de la xarxa).»  
- Nedgia Cegas, SA, que manifesta:  
«En resposta al seu escrit que fa referència al tema de l'assumpte i la documentació aportada, els comuniquem que en l'actualitat sí que hi ha instal·lacions de gas, propietat de Nedgia, en la zona de projecte.  
  
[?] Totes les instal·lacions i canalitzacions de gas tant existents, que poden ser afectades per projectes i obres o no, com futures, es regeixen d'acord amb el Reglament tècnic de distribució i utilització de combustibles gasosos aprovat pel Reial decret 919/2006, de 28 de juliol, de 2006, i les seues Instruccions tècniques complementària.»  
- Servei de parcs i jardins municipal, que dona conformitat al projecte de jardineria i reg  
5. Consta en el projecte el certificat registral de domini i càrregues de les finques incloses a l'àmbit del programa, expedida el 16.07.2019 (pàgines 56, 57 i 58 del C.2021-0329).  
6. Durant el tràmit d'informació pública no s'ha rebut cap al·legació.  
7. Amb data 10 de juny de 2021, els tècnics municipals de l'Àrea d'urbanisme emeten informe tècnic previ a l'aprovació definitiva del Programa, en el qual es conclou:  
Sobre la base del que s'ha exposat, vistos els antecedents relatius al PAA Illa B del sector 4 Barranc Sant Nicolau, i atès que s'ha seguit la tramitació requerida per la legislació vigent; s'informa favorablement l'aprovació del Programa d'Actuació Aïllada Illa B del sector 4 Barranc Sant Nicolau, amb el corresponent projecte d'urbanització, però supeditant l'inici de les obres d'urbanització, en la part que afecta el domini públic hidràulic i les seues servituds a l'autorització prèvia de la Confederació Hidrogràfica del Xúquer.  
  
Atesa la naturalesa i emplaçament de les obres, que comporta remodelació de viari i serveis urbans municipals, la seua execució quedarà condicionada al seguiment de les indicacions i supervisió dels serveis municipals d'Infraestructures i Planificació Urbanística, i de Serveis Bàsics i Medi Ambient. Així, prèviament a l'inici de les obres, caldrà aportar un annex amb les solucions que puguen variar respecte a les inicialment considerades, que s'hauran de validar pels tècnics responsables dels serveis afectats, o bé un projecte modificat, si les variacions ho feren necessari. Donat el règim d'execució pels propietaris, qualsevol variació econòmica serà a càrrec dels promotors. El mateix procés caldrà seguir quant a l'autorització de la Confederació Hidrogràfica del Xúquer.  
D'altra banda, pel que fa a l'execució de les obres se subjectarà al compliment de les condicions que tot seguit s'indiquen:  
- Prèviament a l'inici de les obres s'haurà de:  
· Nomenar un director d'obra (tècnic competent) i comunicar la designació a l'ajuntament  
· Preveure un pla de control de qualitat, que haurà de comunicar-se i ser acceptat per l'ajuntament  
· Comunicar a l'ajuntament l'empresa contractista de les obres (homologada per l'ajuntament) i les dades de contacte del responsable de l'obra per part de dita empresa  
· Atendre les indicacions de les empreses subministradores d'aigua i gas  
- Durant l'execució de les obres el director d'obra haurà de supervisar-ne l'execució, aplicar el pla de control de qualitat previst amb les modificacions que estime necessàries, i informar del desenvolupament als serveis municipals d'Infraestructures i Planificació Urbanística, i de Serveis Bàsics i Medi Ambient (en la part que els corresponga)  
  
- Prèviament a la recepció per part de l'ajuntament, s'haurà d'aportar la documentació següent:  
· Projecte final d'obra d'urbanització, o plànols finals d'obra, en paper i format digital (pdf i editable), on figure la geometria exacta dels serveis i vials construïts  
· Donat cas que el director d'obra estime que correspon l'acceptació de les obres per part de l'Ajuntament, aportar informe del mateix que certifique que l'acabat de les obres és conforme a les exigències tècniques del projecte i a la normativa vigent, i en conseqüència, proposa l'acceptació de les obres  
· Informe del director d'obra sobre el control de qualitat realitzat durant l'execució de les obres, acompanyat de les Actes d'assaig realitzades per laboratori homologat  
· Informes o certificats d'adequació de les infraestructures per als serveis prestats per companyies privades que hagen estat modificats o afectats  
· S'haurà d'obtenir informe favorable o el vistiplau del departament de Serveis Urbans per als serveis municipals afectats  
  
Fonaments jurídics  
- De conformitat amb l'article 108 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), els programes d'actuació tindran per objecte:  
a) Ordenar el procés de gestió urbanística  
b) Regular les relacions entre propietaris, urbanitzador i administració  
c) Determinar els drets i obligacions dels afectats, amb la delimitació del seu contingut econòmic  
d) Planificar la cronologia i etapes per al desenvolupament de les obres i actuacions reparcel·latòries  
e) Delimitar o redelimitar unitats d'execució...  
I segons l'article 109.4: Els programes d'actuació poden tenir per objecte actuacions aïllades... i es regiran pel que disposa el capítol V del Títol II del Llibre II de la LOTUP, que regula tant la iniciativa per al seu desenvolupament com el seu contingut documental, les formes de gestió i el procediment per a la seua aprovació, i en allò que no s'hi preveu, pel règim establert per als programes d'actuació integrada.  
- Quant a la forma de gestió, els terrenys inclosos a l'àmbit són d'un únic propietari, per la qual cosa per assimilació amb el que preveu l'art. 113.2 de la LOTUP, que estableix que: «La gestió urbanística d'un programa d'actuació integrada podrà ser assignada per l'administració actuant als propietaris del sòl de l'àmbit de l'actuació» es considera convenient atribuir a la mercantil Uanvan, SL, la gestió d'aquest programa.  
- La tramitació del programa s'ha ajustat al que disposa l'article 57 de la LOTUP, procediment per a la tramitació dels plans (i programes) no subjectes al procediment ordinari d'avaluació ambiental i territorial estratègica.  
Sobre la base dels fets i fonaments jurídics exposats, s'eleva a la consideració de la Comissió del Ple de Gestió del Territori, Urbanisme i Serveis Bàsics la següent proposta d'acord:  
  
Primer  
Aprovar el Programa d'actuació aïllada La Casona, illa B del Sector 4 barranc, però condicionar el Projecte d'urbanització a la presentació d'un annex o modificat, de conformitat amb l'informe tècnic transcrit a l'antecedent seté, per la mercantil Uanvan, SL, mitjançant el sistema de gestió per propietari únic i excepció licitatòria, tot allò a l'empara del que preveu l'art. 114.1 LOTUP, compost per:  
  
- Memòria Programa d'actuació aïllada  
- Alternativa tècnica que inclou Projecte d'urbanització i Pla de reforma interior  
- Proposta de conveni de programació  
- Proposició jurídic-econòmica, que inclou memòria de viabilitat econòmica i memòria de sostenibilitat econòmica  
- Estudi d'integració paisatgística  
- Estudi acústic  
- Projecte de reparcel·lació  
- Fe d'errates  
Però condicionar el Projecte d'urbanització a la presentació d'un annex o modificat, de conformitat amb l'informe tècnic transcrit a l'antecedent seté.  
  
  
  
Segon  
Inscriure el Programa d'Actuació Aïllada (PAA) La Casona presentat per la mercantil Uanvan, SL, en el Registre de Programes d'actuació de l'Ajuntament de Gandia -creat per Acord de la Junta de Govern de la Ciutat de Gandia de 3 de juliol de 2017- amb el contingut [...].  
  
Tercer  
D'acord amb el que estableixen l'article 127.3 i l'article 170.2 de la LOTUP, ordenar la publicació de l'aprovació d'aquest programa en el Diari Oficial de la Generalitat Valenciana, requisit indispensable per a l- entrada en vigor, una vegada efectuada la inscripció en el Registre Municipal de Programes.  
  
Quart  
Requerir l'agent urbanitzador, Uanvan, SL, perquè constituïsca l'aval previst en la clàusula quarta de la proposta de conveni, pel 5 % de les càrregues d'urbanització -estimades en 232.495,18 euros-, que ascendeix a 11.624,76 ?, presente en la Tresoreria Municipal original de l'aval constituït, i aporte carta de pagament del referit dipòsit al departament d'Urbanisme. I advertir-li que per a poder edificar la parcel·la residencial simultàniament a l'execució de les obres d'urbanització, la llicència d'edificació quedarà condicionada a la presentació per part del promotor del 100 % de les càrregues d'urbanització que ascendeixen a 232.495,18 euros.  
  
Cinqué  
Demanar l'urbanitzador les dades de la persona facultada per a la signatura del conveni, cosa que haurà d'acreditar amb l'aportació de la còpia de l'escriptura pública degudament inscrita en el Registre Mercantil. Una vegada fets els tràmits anteriors, citar-lo per a la signatura del conveni aprovat [...].  
  
Sisé  
Tot i que el projecte d'urbanització serà executat per part de l'adjudicatària del Programa en el marc de l'excepció licitatòria de l'art. 114.2 LOTUP, per part de l'Ajuntament de Gandia es designarà com a tècnic competent per a realitzar les funcions de supervisió i control de les obres d'urbanització a realitzar a l'arquitecte municipal Josep-Lluís Mendoza Chorques.  
  
Seté  
Facultar, tan àmpliament com procedisca en dret, el regidor delegat d'Urbanisme per a dictar quantes resolucions i realitzar quantes actuacions, tant d'índole jurídica com material, resulten necessàries per a la plena efectivitat i execució d'aquest acord.  
  
Huité  
Donar trasllat d'aquests acords als serveis econòmics i al Servei de Contractació de l'Ajuntament als efectes oportuns.  
  
Nové  
Notificar aquest Acord a la mercantil Uanvan, SL, com a propietària dels terrenys afectats i com a promotora de l'actuació, significant-los que contra aquest acte administratiu que és definitiu en la via administrativa, es pot interposar:  
a) Recurs de reposició, amb caràcter potestatiu, davant del Ple, de conformitat amb l'art. 123 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes, comptat des del dia de la notificació.  
b) Recurs contenciós administratiu, de conformitat amb el que disposa l'art. 25.1 de la Llei 29/1998, de 13 de juliol, reguladora de la jurisdicció contenciosa administrativa, directament, davant del Jutjat Contenciós Administratiu de la província de València que, per torn de repartiment, li corresponga. El termini per a interposar el recurs és: a) de dos mesos comptats des de la notificació d'aquest acte, si no s'ha interposat el recurs de reposició potestatiu; b) de dos mesos, comptats des del dia en què es notifique la resolució expressa del recurs de reposició; o c) de dos mesos, comptats a partir del transcurs d'un mes des de la interposició del recurs de reposició sense haver-se notificat resolució expressa d'aquest.  
c) Qualsevol altre recurs o acció, que sense perjudici dels indicats, els interessats consideren procedents.»  
La fitxa del Registre Municipal d'Actuacions i el text del Conveni es pot consultar en la pàgina web municipal,  
https://www.gandia.es/aytg/web\_php/index.php'contenido=formInt&idForm=34&id=1255  
De conformitat amb l'article 170 de la LOTUP, s'ha inscrit el PAA La Casona en el Registre Municipal de Programes d'Actuacions Urbanístiques amb el número 004 d'ordre.  
  
Gandia, 13 de juliol de 2021.- La secretària general del Ple (R 26.10.2020, del DG d'Administració Local): Vanesa Felip Torrent.